Dakota Johnson
Dakota Mayi Johnson (1989-yil 4-oktyabrda tugʻilgan) amerikalik aktrisa, produser va modeldir. Aktyorlar Don Johnson va Melanie Griffithning qizi boʻlgan Johhson aktrisa oʻlaroq ilk faoliyatini Crazy in Alabama (1999) filmidagi roli bilan boshlagan. Maktabni tugatgach, u bir nechta filmlarda, jumladan The Social Network (2010) filmida kichik rollarni ijro etdi. Johnson 21 Jump Street (2012), Goats (2012) va The Five-Year Engagement (2012) filmlaridagi rollari ortidan shuhrat qozondi. U Fifty Shades (2015—2018) turkum filmlarida Anastasia Steele rolini jonlantirib, uning ortidan 2016-yili BAFTA Rising Star Awardga nomzod boʻldi. U koʻplab yutuqlarga, jumladan bir marta People's Choice Awardga sazovor boʻldi, bir marta BAFTA Award va ikki marta MTV Movie & TV Awardsga nomzod boʻldi. Shuningdek, 2016-yilda Forbes jurnalining „30 Under 30“ roʻyxatidan oʻrin oldi.